โฟร์แองจี สี่สาวแสนซน
โฟร์แองจี สี่สาวแสนซน เป็นการ์ตูนทีวีแอนิเมชัน 3 มิติ จากประเทศไทย เกิดจากการร่วมมือกันระหว่าง สถานีวิทยุโทรทัศน์ไทยทีวีสีช่อง 3 กับ บริษัท โฮมรัน เอ็นเทอร์เทนเมนท์ จำกัด ผลิตแอนิเมชันโดย บริษัท อัญญาแอนิเมชัน จำกัด (Anya Animation) ออกฉายครั้งแรกที่ สถานีวิทยุโทรทัศน์ไทยทีวีสีช่อง 3 เมื่อวันที่ 11 ธันวาคม พ.ศ. 2549
เซเลอร์มูน (อนิเมะ)
เซเลอร์มูน ภาคอนิเมะ เริ่มออกอากาศครั้งแรกในประเทศญี่ปุ่น ทุกวันเสาร์ เวลา 19.00 - 19.30 น. (ตามเวลาประเทศญี่ปุ่น) ทางสถานี ทีวีอาซาฮี ตั้งแต่วันที่ 7 มีนาคม ปี พ.ศ. 2535 ถึง 8 กุมภาพันธ์ ปี พ.ศ. 2540 มีความยาวทั้งสิ้น 200 ตอน สำหรับในประเทศไทย เคยออกอากาศครั้งแรกในช่วง ปี พ.ศ. 2537และ ออกอากาศอีกครั้ง วันที่ 31 ธันวาคม  ปี พ.ศ. 2554 ทาง ช่อง 9 อ.ส.ม.ท. ทุกเช้าวันเสาร์-อาทิตย์ ในช่วงเวลาของช่อง 9 การ์ตูน (ปัจจุบันคือ โมเดิร์นไนน์การ์ตูน) โดยใช้ชื่อภาษาไทยว่า "เซเลอร์มูน ขบวนการสาวสาวสาว" "นักรบสาวแห่งจันทรา"